stanford-oval/wikipedia huggingface dataset:
מפרשים שחורים (סדרת טלוויזיה)
ביקורות

עונתה הראשונה של מפרשים שחורים התקבלה בביקורות מעורבות עד חיוביות מצד המבקרים. באתר הביקורות "Rotten Tomatoes", העונה קיבלה דירוג של 65%, על בסיס 45 ביקורות, עם דירוג ממוצע של 6/10. הקונצנזוס של האתר כתב כי "מפרשים שחורים מתגאה בערעור חזותי, אבל הדמויות החזותיות של הסדרה אינן מספיק חזקות כדי למנוע את שקיעת הסדרה אל תוך מעמקי העומק של חשיפה חסרת מטרה". באתר הביקורות "Metacritic", שמשתמש בשקלול ממוצע, העונה קיבלה ציון של 58 מתוך 100, על בסיס על 27 ביקורות, דבר המציין "ביקורות מעורבות או ממוצעות".
הכתב טים גודמן מהוליווד ריפורטר אמר: "הסיפור הפיראטי השאפתני הזה נעזר במידה רבה בחירויות של הכבלים בתשלום שבהן משודרות מעט סדרות שמראות שדיים, דם ומין. מפרשים שחורים מנווטת את עצמה מחוץ לכך אחרי מספר פרקים ומתקדמת לסיפורים גדולים ומורכבים יותר". הכתב רוברט לויד מלוס אנג'לס טיימס אמר: "מפרשים שחורים היא אוצר פיראטים. הסדרה של Starz מתארת בבהירות את חיי היומיום של הפיראטים". הכתב ג'ף ג'נסן מאנטרטיינמנט ויקלי אמר: "זה אפילו לא גילט פלז'ר, מפרשים שחורים היא דבר טוב מאוד". הכתב טום לונג מ-Detroit News העיר: "בריתות נעשות ונשברות, מאבקי כוח שנוצרים, דם שנשפך, ונשים ששומרות על נשיותן. זה ממכר באופן מוזר, וצוות השחקנים - שמורכב בעיקר משחקנים בריטים, אוסטרלים, וקנדיים - הוא חד כמו מה שאתה מצפה מכבלים בתשלום".
לעומת זאת, הכתב בריאן לורי מוראייטי אמר: "מפרשים שחורים לעולם לא מתרוממת ממש, ומתפתחת לצייד אוצרות מעייף עם ליהוק אדיש ודמויות מיותרות. הכללתו של מייקל ביי בין המפיקים שלה וההפקה בדרום אפריקה עשויים לפתות את הצופים שמחפשים הרפתקאות לצלול לתוך מימיה הכחולים, אבל למרות כמה היבטים נאים, הסדרה נשארת חלולה בסופו של דבר כמו ספינות ה-CGI שלה". הכתב טוד ואנדרוורף מ-The A.V. Club אמר: "מפרשים שחורים היא אשליה יפה לפעמים, אבל רק לעיתים רחוקות מוצאת את דרכה מעבר לזה".
עונתה השנייה של הסדרה קיבלה דירוג של 100% באתר "Rotten Tomatoes", על בסיס 5 ביקורות, עם ממוצע דירוג של 8.6/10. הכתב ניל ג'נזלינגר מניו יורק טיימס אמר ש"Starz מכירה את הנוסחה של דרמות פעולה כבדות-רבדים מניסיון עם סדרות כמו ספרטקוס וקמלוט, ונוסחה זו מבוצעת במיומנות מיוחדת ב"מפרשים שחורים" בזכות מספר הופעות חזקות וחקר ההשלכות של חמדנות שהיו יכולות בקלות להיות חלק מוול סטריט המודרני".
אני קייט

| --- | --- |

 סוגה:  תוכנית מציאות
 שחקנים:  קייטלין ג'נר  קייט בורנשטיין  ג'ניפר פיני בוילן  קנדיס קיין  זאכרי דרוקר 
 משתתפים:  ברוס ג'נר
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  2
 מספר פרקים:  16
 תוכנית מקור:  "משפחת קרדשיאן"
 הפקה
 מפיקים בפועל:  גיל גולדשיין   ג'ף ג'קינס   אנדראה מץ   קייטלין ג'נר
 חברת הפקה:  Bunim/Murray Productions
 הפצה:  הולו 
 אורך פרק:  42 דקות
 שידור
 רשת שידור:  ערוץ E!
 רשת שידור בישראל:  yes
 תקופת שידור מקורית:  26 ביולי 2015 – 24 באפריל 2016
 קישורים חיצוניים
 אתר רשמי
 דף התוכנית ב-IMDb
 
אני קייט (באנגלית: I Am Cait) היא סדרת טלוויזיה דוקומנטרית אמריקאית, אשר עוקבת אחר חייה של קייטלין ג'נר לאחר המעבר המגדרי שלה. בסדרה שמונה פרקים, והיא שודרה לראשונה ב-26 ביולי 2015 בערוץ E!. הסדרה בוחנת כיצד המציאות של ג'נר משתנה, ועוקבת אחר מערכות היחסים שלה עם משפחתה וחבריה. בנוסף, עוסקת הסדרה בהיטמעותה בקהילה הטרנסג'נדרית, ובתפישה שלה ושל אחרות אותה כדוברת או מייצגת של הקהילה.
הביקורות על הסדרה ברובן היו חיוביות, כאשר מבקרים בעיקר היללו את ההתמקדות בנושאים חברתיים ושל המצב הסוציו-פוליטי של נשים טרנסג'נדריות, וכיצד היא נתפשת בעיני הציבור הכללי. הטון הרציני והביקורתי של הסדרה זכו לשבחים, בעיקר בהשוואה לתוכנית "משפחת קרדשיאן" בה ג'נר כיכבה יחד עם בני ובנות משפחתה.
בפברואר 2016, אושרה עונה שנייה לתוכנית.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 26 ביולי 2015 | 13 בספטמבר 2015 |
|  | 2 | 8 | 8 | 6 במרץ 2016 | 24 באפריל 2016 |
הפקה

ערוץ E! הודיע על הפקת הסדרה באפריל 2015, מיד לאחר שקייטלין ג'נר יצאה כטרנסג'נדרית בריאיון עם דיאן סויר בתוכנית האקטואליה "20/20". הסדרה גייסה שורה של יועצות, כולל ג'ניפר פיני בוילן, ד"ר מארי קלר, וסוזן פ. לנדון, כדי לוודא שהתוכנית תהא אינפורמטיבית ומעוררת תובנות, וכן נעזרה בארגונים להט"בים כגון GLAAD.
מספר ימים לאחר הריאיון ב-20/20, שידר ערוץ E! שני פרקים מיוחדים בסדרה "משפחת קרדשיאן", שהראתה תגובות של בני המשפחה למעבר המגדרי ולריאיון הטלוויזיוני. כתבת הבידור די לוקט כתבה ב-Vulture שהסברה היא שזה היה סוג של קדימון לסדרה "אני קייט" וכן ניסיון לבחון את תגובות קהל הצופים.
את התוכנית מפיקים הפקות בונים/מארי, אותה החברה שמפיקה את "משפחת קרדשיאן", וכן קייטלין עצמה מתפקדת כמפיקה בפועל.
משתתפים

בין המשתתפים בסדרה היו בני משפחתה של ג'נר, פעילות טרנסג'נדריות, חברי קהילת הלהט"ב, אנשי תקשורת ועוד:
קייטלין ג'נר
קורטני ננסון
קנדיס קיין
ג'ן ריצ'רדס
קים קרדשיאן וסט
קנדל ג'נר
קלואי קרדשיאן
קייט בורנשטיין
קיילי ג'נר
קורטני קרדשיאן
דיאן סוייר
צ'אז בונו
קריס ג'נר
ג'נט מוק
ברק אובמה
קניה וסט
הערות שוליים

↑  Fisher, Luchina (3 ביוני 2014). "'I Am Cait' Promo for Caitlyn Jenner Docu-Series Hits the Internet". ABC News. Disney Media Networks. {{cite web}}:  (עזרה)
↑  Kim, Eun Kyung (3 ביוני 2015). "Caitlyn Jenner in new E! documentary declares: 'I'm the new normal'". Today. NBCUniversal. {{cite web}}:  (עזרה)
↑  Kondolojy, Amanda (24 באפריל 2015). "E! Announces a New Documentary Series Following Bruce Jenner's Life as a Transgender Woman". TV by the Numbers. Tribune Digital Ventures. אורכב מ-המקור ב-2015-09-10. נבדק ב-2015-09-08. {{cite web}}:  (עזרה)
↑  Gay, Verne (3 ביוני 2015). "Caitlyn Jenner show, 'I Am Cait': An important series". Newsday. Cablevision. {{cite web}}:  (עזרה)
↑  "E! to Air Two-Part Bruce Jenner Special 'Keeping Up with the Kardashians: About Bruce'". Variety. Penske Business Media. 4 במאי 2015. {{cite web}}:  (עזרה)
קוד שרוף

| --- | --- |

לוגו הפתיחה
 סוגה:  דרמה תקופתית
 יוצרים:  כריסטופר קנטוול   כריסטופר ס. רוג'רס
 כותבים:  ג'ייסון קאהיל, Dahvi Waller, זאק וידון 
 בימוי:  חואן חוסה קמפנלה, Larysa Kondracki, ג'ון אמייל, Daisy von Scherler Mayer, אד ביאנצ'י, קארין קוסאמה, יוהאן רנק, טרי מקדונו 
 שחקנים:  לי פייס   סקוט מק'ניירי   מקנזי דייוויס   קארי בישה   טובי האס
 פסקול:  Trentemøller   פול הסלינגר
 ארץ מקור:  ארצות הברית ארצות הברית
 שפות:  אנגלית
 מקום התרחשות:  דאלאס, סן פרנסיסקו, עמק הסיליקון 
 מספר עונות:  4
 מספר פרקים:  40
 הפקה
 מפיק:  ג'ף פרייליך, מרק ג'ונסון, זאק וידון, כריסטופר קנטוול 
 מפיקים בפועל:  כריסטופר קנטוול   כריסטופר ס. רוג'רס   ג'ונתן ליסקו   מארק ג'ונסון   מליסה ברנשטיין
 חברת הפקה:  AMC Studios
 הפצה:  נטפליקס, Xfinity Streampix, Filmin 
 עורכים:  Kevin D. Ross, Victor Du Bois, קלי דיקסון, כריס מק'קיילב 
 אתר צילומים:  אטלנטה, ג'ורג'יה
 צלמים:  Nelson Cragg 
 מוזיקה:  פול הסלינגר, טרטנמולר 
 אורך פרק:  42 דקות
 שידור
 רשת שידור:  AMC
 רשת שידור בישראל:  yes Oh
 פורמט (תמונה):  HDTV
 פורמט (קול):  דולבי דיגיטל
 תקופת שידור מקורית:  1 ביוני 2014 – 14 באוקטובר 2017
 קישורים חיצוניים
 אתר רשמי
 דף התוכנית ב-IMDb
 
קוד שרוף (באנגלית: Halt and Catch Fire) היא סדרת דרמה תקופתית אמריקאית שנוצרה על ידי כריסטופר קנטוול וכריסטופר ס. רוג'רס ועלתה לשידור לראשונה ברשת AMC האמריקאית ב-1 ביוני 2014. העלילה מתרחשת בשנת 1983 באזור "ערבת הסיליקון" שבטקסס, ומספקת מבט פנימי ובדיוני על מהפיכת המחשוב האישי. שמה של הסדרה באנגלית מתייחס להוראת מחשב "Halt and Catch Fire", הגורמת ליחידת המעבד המרכזי במחשב להפסיק לתפקד בשל פקודות הסותרות זו את זו וגורמות לקריסת המחשב.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 1 ביוני 2014 | 3 באוגוסט 2014 |
|  | 2 | 10 | 10 | 31 במאי 2015 | 2 באוגוסט 2015 |
|  | 3 | 10 | 10 | 21 באוגוסט 2016 | 11  באוקטובר 2016 |
|  | 4 | 10 | 10 | 19 באוגוסט 2017 | 14  באוקטובר 2017 |
הפקה ופיתוח

רשת AMC הזמינה פיילוט של הסדרה בנובמבר 2012 וההפקה החלה לעבוד על הפיילוט באפריל 2013 בעיר אטלנטה שבג'ורג'יה. רשת AMC הכריזה ביולי 2013 שהזמינה עונה מלאה בת 10 פרקים של "קוד שרוף". הסדרה נוצרה על ידי כריסטופר קנטוול וכריסטופר ס. רוג'רס ומי שקיבל את הסמכות והאחריות לניהול היצירתי של הסדרה היה המפיק ג'ונתן ליסקו.
העונה השנייה שודרה בקיץ 2015 והעונה השלישית בקיץ 2016, העונה הרביעית והאחרונה עלתה לאוויר באוגוסט 2017.
שחקנים ודמויות > שחקנים ראשיים

לי פייס - ג'ו מקמילן - יזם ואיש מכירות לשעבר של IBM שמצטרף לקרדיף אלקטריק על מנת ליצור את תואם המחשב הביתי של IBM, ג'ו הוא איש עסקים כריזמטי, נאה וחלקלק ואיש חזון טכנולוגי האובססיבי למציאת "הדבר הגדול הבא" למרות המחסור שלו בכישורים טכניים, הוא דמות אנטי גיבור במקורו לכן משתמש במניפולציות ומנצל נקודות חולשה של אנשים ומשחק בהם כדי להשיג את המטרות שלו, הוא אניגמטי ובעל עבר אפל והדמות שלו בעלת סטירות רבות, בנוסף ג'ו הוא ביסקסואל.
סקוט מק'ניירי - גורדון קלארק - מהנדס מחשבים בקרדיף אלקטריק שג'ו מגייס ל מנת ליצור את תואם המחשב הביתי של IBM, שנים לפני כן הוא נכשל ביצירת מחשב בשם סימפוניק ביחד עם אשתו דונה מה שגרם לנטישת החלום והשאיפות המקצועיות שלו והוא התחייב לעבודה קבועה בקרדיף אלקטריק עד שג'ו החיה בו את אותן השאיפות, הכישרון של גורדון מבוזבז בשל מזל רע והחלטות גרועות וג'ו מצליח לשחק בו לעיתים קרובות בגלל חוסר הביטחון שלו בכל התחומים, גורדון הוא אדם טוב, נאמן וחכם והגיבור הטראגי של הסדרה בשל מותו הפתאומי בעונה 4, ולמרות הפרידה שלו מדונה, ברגעיו האחרונים הוא נזכר בדונה השרה לג'ואני כתינוקת שיר ערש.
מקנזי דייוויס - קמרון האו
קארי בישה - דונה קלארק / אמרסון
טובי האס - ג'ון בוסוורת'
שחקנים ודמויות > שחקני משנה

אנבת' גיש - דיאן גולד
מורגן הינקלמן (עונות 1–3) וקת'רין ניוטון (עונות 3–4) - ג'ואני קלארק
אלאנה קאוואנו (עונות 1–3) וסוזנה סקאגס (עונות 3–4) - היילי קלארק
סקוט מייקל פוסטר - האנט ווית'מארש
גרהם בקל - נתן קרדיף
ביאנקה מלינובסקי - דבי
אריק גויינס - לארי
פיט בוריס - אד
רנדי היוונס - סטן
ויל גרינברג - בריאן בראסוול
ג'ון גץ - אביו של ג'ו מקמילן
אנט אוטול - סוזן אמרסון
אוגוסט אמרסון - מלקולם "לב" לויטן
קופר אנדרוז - יו-יו אנברג
מייק פנייסקי - בארי שילדס
דויד וילסון ברנס - דייל באטלר
ביקורת

הסדרה קיבלה ביקורות כלליות חיוביות מהמבקרים וקיבלה ציון 69% מאתר Metacritic בהתבסס על 30 ביקורות. אתר האינטרנט Rotten Tomatoes נתן לסדרה ציון של 78% על עונתה הראשונה, 94% על עונתה השנייה, 95% על עונתה השלישית ו-100% על עונתה הרביעית.
מת'יו גילברט מעיתון "הבוסטון גלוב" כתב: "קל להבין מדוע בחרה רשת AMC בסדרה זו, היא מתרחשת בדאלאס בשנת 1983, יש לה סגנון ויזואלי ייחודי לה - משהו שהרשת, עם ה"קולנועיות" של "שובר שורות" והאלגנטיות של "מד מן", רוצה לייצר כחלק מזהותה המיתוגית." בנוגע לדינמיות הדמויות בסדרה, הוסיף גילברט: "גורדון הוא ה"סטיב ווזניאק" של ג'ו שהוא ה"סטיב ג'ובס" בסדרה, להוסיף לזה גם את דמותה הדינמית והלא בוגרת של קמרון, מומחית קידוד, וקיבלתם תערובת כימית על סף הפיצוץ." 

הסדרה זכתה בפרס "הסדרה המסקרנת של השנה" ביחד עם עוד 6 סדרות נוספות ב"פרס בחירת המבקרים לטלוויזיה".
הפצה

פיילוט הסדרה הוקרן בפסטיבל South by Southwest ב-8 במרץ 2014, בנוסף הסדרה הייתה זמינה לצפייה בדף הטאמבלר של רשת AMC החל מ-19 במאי 2014 ובכך הפכה לסדרת הטלוויזיה הראשונה שפרקה הראשון שודר באתר טאמבלר.
גן חיות (סדרת טלוויזיה)

ערך זה עוסק בסדרת טלוויזיה אמריקאית. אם התכוונתם לתוכנית מערכונים לילדים המשודרת בערוץ ניקלודיאון הישראלי, ראו .
| --- | --- |

 מבוסס על:  Zoo 
 סוגה:  דרמה מדע בדיוני
 יוצרים:  בריאן קופלמן דייוויד לוין אנדרו רוס סורקין
 שחקנים:  ג'יימס וולק קריסטן קונולי נונסו אנוזי נורה ארנזדר בילי בורק אליסה דיאז ג'וש סלטין גרייסי דיז'ני
 ארץ מקור:  ארצות הברית
 שפות:  אנגלית
 מספר עונות:  3
 מספר פרקים:  39
 הפקה
 מפיקים בפועל:  ג'וש אפלבאום אנדרה נמק ג'ף פינקר סקוט רוזנברג
 הפצה:  CBS מדיה ונצ'רס, נטפליקס 
 מוזיקה:  Chris Tilton 
 אורך פרק:  45 דק' 
 שידור
 רשת שידור:  CBS
 תקופת שידור מקורית:  30 ביוני 2015 – 21 בספטמבר 2017
 קישורים חיצוניים
 www.cbs.com/shows/zoo/
 דף התוכנית ב-IMDb
 
גן חיות (באנגלית: Zoo) היא סדרת דרמה אמריקאית, אשר מבוססת על ספר באותו שם מ-2012 שנכתב על ידי ג'יימס פטרסון, המשמש גם כמפיק בפועל, ומייקל לדווידג'. הסדרה שודרה בין 30 ביוני 2015 עד ל-21 בספטמבר 2017 למשך 3 עונות, לאחריהם בוטלה. היא שודרה ברשת CBS למשך עונות ובכיכובם של השחקנים: ג'יימס וולק, קריסטן קונולי, נונסו אנוזי, נורה ארנזדר ובילי בורק. הצילומים בוצעו בניו אורלינס, בוונקובר ובסביבותיה וברחבי קולומביה הבריטית.
הסדרה מגוללת את הסיפור של אנשי מקצוע מגוונים החוקרים התפרצות מסתורית של מתקפות בעלי חיים נגד בני אדם ברחבי העולם ומעשיהם לעצור את התופעה.
עלילה

התקפות אלימות של בעלי חיים על בני אדם מתרחשות בכל רחבי העולם. ג'קסון אוז, זואולוג אמריקאי וחברו הקנייתי, אברהם קניאטה, מדריך ספארי, כמו גם ג'יימי קמפבל, עיתונאי בלוס אנג'לס, מיץ' מורגן, פתולוג וטרינרי מוזר, וסוכנת מודיעין צרפתייה, קלואי טוסיינט, כולם מבקשים לחקור המגפה המסתורית ככל שההתקפות של בעלי החיים הופכות למתואמות ואכזריות יותר ויותר.
פרקים

| עונה | מספר פרקים | תאריך שידור פרק בכורה | תאריך שידור פרק סיום |
| --- | --- | --- | --- |
| 1 | 13 | 30 ביוני 2015 | 15 בספטמבר 2015 |
| 2 | 13 | 28 ביוני 2016 | 6 בספטמבר 2016 |
| 3 | 13 | 29 ביוני 2017 | 21 בספטמבר 2017 |
פרקים > דמויות

ג'קסון אוז (ג'יימס וולק) - זואולוג.
ג'יימי קמפבל (קריסטן קונולי) - עיתונאי.
אברהם קניאטה (נונסו אנוזי) - מדריך ספארי.
קלואי טוסיינט (נורה ארנזדר; עונות 1-2) - חוקרת מודיעין צרפתית.
ד"ר מיטש מורגן (בילי בורק) - פתולוג וטרינר.
דריאלה מרזן (אליסה דיאז; עונוה 2-3)
לוגן ג'ונס/אדוארד קולינס (ג'וש סלטין; עונות 2-3)
קלמנטין לואיס (גרייסי דיז'ני; אורחת בעונה 2, ראשית ב-3)
רד בנד סוסייטי

| --- | --- |
 מבוסס על:  "Polseres vermelles" הספרדית
 סוגה:  דרמה קומית, דרמה רפואית 
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  13 
 הפקה
 חברת הפקה:  אולפני ABC 
 הפצה:  Disney–ABC Domestic Television, דיסני+ 
 אתר צילומים:  אטלנטה
 מוזיקה:  ג'ון סויהארט 
 אורך פרק:  42-45 דקות
 שידור
 רשת שידור:  פוקס 
 תקופת שידור מקורית:  17 בספטמבר 2014 – 7 בפברואר 2015
 קישורים חיצוניים
 אתר רשמי
 דף התוכנית ב-IMDb
 
רד בנד סוסייטי (באנגלית: Red Band Society) הייתה סדרת טלוויזיה אמריקאית מסוגת קומדיית נעורים-דרמה רפואית המספרת על קבוצת נערים שגרה יחדיו במחלקת ילדים בבית החולים "אושן פארק" שבלוס אנג'לס. ההתמודדות עם המחלות השונות מחברת בין הילדים, כאשר סמל החברות והאחווה ביניהם הוא צמיד אדום שהם עונדים על ידם. העלילה בסדרה היא סביב האינטראקציה של הילדים החולים עם אנשים שונים במחלקה, וכן סביב סיפורי ההתמודדות עם המחלה. מקורה של הסדרה היא בספרדית ושמה "Polseres vermelles".
דמויות > דמויות ראשיות

אוקטביה ספנסר – דנה ג'קסון, אחות קשוחה ששולטת במחלקת הילדים.
דייב אנאבל – ד"ר אדם מק'אנדרו, מנתח מקצועי המטפל ברוב הילדים.
סיירה בראבו – אמה צ'וטה, מטופלת אנורקסית בעלת אינטליגנציה גבוהה.
גריפין גלוק – צ'ארלס "צ'ארלי" האטצ'ידסון, מטופל בקומה, שהוא גם מספר העלילה.
זואי לוין – קארה סאודרס, מעודדת עם בעיית לב.
רבקה ריטנהאוס – בריטני דובלר, אחות חדשה ואנרגטית.
צ'ארלי רואו – לאו רות', מטופל שחלה בסרטן, ונאלצו לקטוע את רגלו. הוא עובר שיקום בבית החולים.
נולן סוטילו – ג'ורדי פאלאסיוס, מטופל חדש החולה בסרטן ברגלו.
אסטרו – דאשיל "דאש" הונסי, מטופל עם סיסטיק פיברוזיס, חברו הטוב ביותר של לאו.
דמויות > דמויות משניות

וילסון קרוז – קנג'י גומז רגון, אח בבית החולים.
דארן קאגאסוף – האנטר קול, שורד לוקמיה, שזקוק להשתלת כבד.
תומאס איאן ניקולס – ניק האטצ'ידסון, אביו של צ'ארלי
סוזאן פארק – מאנדי האטצ'ידסון, אמו של צ'ארלי.
אדריאן לסטר – ד"ר לארי נדאי, רופא מפורסם שהובא לבית החולים כדי לעזור לצ'ארלי.
מאנדי מור – ד"ר ארין גרייס, גרושתו של ד"ר מקאנדרו.
גריפין דון – ראובן גרסייה, מטופל לשעבר בבית החולים.
קאטאלינה סאנדינו מונרו – אווה פלסיוס, אמו של ג'ורדי.
אנדרה פארקר – שרה סאודרס, אמה של קארה.
טרישיה אוקליי – דניאלה, אמה החורגת של קארה והמטפלת שלה לשעבר.
ניקולס באצ'טל – ג'ורדי בילדותו.
ג'ס מקאלן – אשלי קול, אחותו של האנטר.
ג'סיקה לו – מיי, חברתו של דאש שפגש באינטרנט, היא לוקה בסיסטיק פיברוזיס.
רבקה מקפארלנד – סילביה רות', אמו של לאו.
ג'ון אלן נלסון – ג'ון צ'וטה, אביה של אמה.
מרין הינקל – קרולין צ'וטה, אמה של אמה.
בררטילה דמאס – אלמה קוינטנה לאון, סבתו של ג'ורדי.
דמויות > כוכבים אורחים

קנדי ברייס - משחקת את דמותה של פינלי צ'וטה, אחותה הקטנה של אמה.
בלה ת'ורן - משחקת את דמותה של דליני שאו, כוכבת פופ מתבגרת.
עלילת הסדרה

הסדרה מתקיימת בבית החולים "אושן פארק" שבלוס אנג'לס שאליו מגיעים מטופלים שחולים במחלות קשות. העלילה מציגה את יחסם אחד לשני וההתמודדות האישית של כל אחד מהם בעקבות הקשיים שהם חווים. הם מסמנים את חברותם באמצעות הצמיד האדום שיש לכל מטופל. הסדרה סובבת סביב המספר, שעוזר למטופלים כאשר הם נכנסים לניתוח.
פרקי הסדרה

| פרקים | תקצירים |
| --- | --- |
פרק 1: פרק אחד הוא הפיילוט, שמספר על עלילת הסדרה בקצרה.
פרק 2: לאו מתעצבן כאשר ניתוחו של ג'ורדי לא הולך כהלכה. באותו הזמן משפחתה של קרה משתמשת בכוחם כדי להעלות אותה לראש רשימת המטופלים להשתלת לב, אבל הם לא שמו לב למשהו שהיה יכול לעזור.
פרק 3: לג'ורדי יש ביקור מפתיע מעברו. באותו הזמן קרה ממשיכה לעצבן את האחות ג'קסון.
פרק 4: חברות חדשה מתחילה כאשר ג'ורדי מתחיל את טיפולו. קרה חוזרת לבית ספרה. אמה הולכת לנשף הראשון שלה ולאו מוצא את עצמו במצב לא נעים.
פרק 5: הפרטים על תאונתו של צ'ארלי נחשפים, מה שגורם לדילמה עבור האחות ג'קסון. באותו הזמן ג'ורדי מקבל קצת חופש.
פרק 6: לאו נוטש את אמה, ולכן ג'ורדי מנסה למלא את מקומו. באותו הזמן מטופל חדש מגיע לבית החולים ומטלטל את קרה. האחות ג'קסון נואשת להשאיר את צ'ארלי בבית החולים, כך גם חושבת חברתו לשעבר של ד"ר מקאנדרו, ד"ר גרייס.
פרק 7: האחות ג'קסון מקבלת תמיכה מקרה, האנטר, ג'ורדי ודאש כשהעבר חוזר אליה. באותו הזמן אמה פוגשת לראשונה את חבריו של לאו ומטופל עובר שינויים רציניים.
פרק 8: יש דוקטור חדש בבית החולים אחרי שהומלץ על ידי האחות ג'קסון, אבל היא מתחילה לחשוב שנית אחרי שהסתכלה על שיטותיו. באותו הזמן אמה, דאש וג'ורדי מחפשים מתנה. קרה לומדת את האמת על האנטר.
פרק 9: כוכבת פופ מגיעה לבית חולים. באותו הזמן האהבה בין קרה להאנטר פורחת כאשר קשרם מתחזק. ד"ר מקאנדרו מקווה להחזיר את אהבתה של ד"ר גרייס. אמה ולאו מתחילים להתחבר מחדש.
פרק 10: אמה חוזרת הביתה ולומדת סוד מפתיע, ג'ורדי מחליט לעבור על החוק. לאו וקרה יוצאים מהבית חולים ליום, האנטר מקבל תמיכה מדאש כאשר הוא עומד לעבור ניתוח מסוכן, האחות ג'קסון וד"ר נדאיי מנסים לקבל תגובה מצ'ארלי.
פרק 11: חזרה לא מצופה מרמזת על הגעתה של בגידה. באותו הזמן מטופל נלחם כדי להשתחרר ומטופל הפסיד בקרב קשה.
פרק 12: אבדה קשה קורית בבית החולים, מה שגורם לתקווה אצל מטופל אחר.
פרק 13: חיי האהבה של דאש יכולים לגרום לתוצאות מסוכנות. אהבתם של האחות ג'קסון וד"ר נדאיי עולה דרגה. אמה וקרה מתמודדות עם בעיות משפחתם.
הערות שוליים

1 2  Red Band Society, נבדק ב-2018-05-22
↑  Red Band Society (באנגלית), נבדק ב-2018-05-22
סודות ושקרים (סדרת טלוויזיה אמריקאית)

| --- | --- |

 מבוסס על:  Secrets & Lies 
 סוגה:  בלשית משטרתית   מסתורין
 יוצרים:  ברבי קליגמן
 שחקנים:  ג'ולייט לואיס   עונה 1   ראיין פיליפה   דן פוגלר   אינדיאנה אוונס   קאדי סטריקלנד   נטלי מרטינז   בל שאוס   עונה 2   מייקל איליי   ג'ורדנה ברוסטר   טרי אוקווין   צ'ארלי בארנט   מקיה קוקס   קני ג'ונסון
 פסקול:  מתאו זינגלס
 ארץ מקור:  ארצות הברית 
 שפות:  אנגלית 
 מקום התרחשות:  וילמינגטון 
 מספר עונות:  2 
 מספר פרקים:  20 
 הפקה
 מפיק:  ברברה ד'אלסנדרו
 מפיקים בפועל:  טימותי באספילד   טרייסי רוברטסון   ניית'ן מייפילד   ארון קפלן
 חברת הפקה:  אולפני ABC
 הפצה:  Disney–ABC Domestic Television 
 אתר צילומים:  וילמינגטון, קרוליינה הצפונית
 צלמים:  פרנק ג'י דינמרק   רוברט האמפריז
 מוזיקה:  מתאו זינגלס 
 אורך פרק:  כ-40 דקות
 שידור
 רשת שידור:  ABC
 רשת שידור בישראל:  HOT3 HOT Zone
 תקופת שידור מקורית:  1 במאי 2015 – 4 בדצמבר 2016
 קישורים חיצוניים
 אתר רשמי
 דף התוכנית ב-IMDb
 
סודות ושקרים (באנגלית: Secrets and Lies) היא סדרת טלוויזיה אנתולוגית מסוגת מסתורין שמבוססת על הסדרה האוסטרלית בעלת אותו השם, ופותחה לטלוויזיה האמריקאית על ידי ברבי קליגמן. הסדרה עלתה לשידור ב-1 במרץ 2015 ברשת ABC.
בעונה הראשונה מככב ראיין פיליפה בתור בן קרפורד, שהופך להיות החשוד העיקרי במותו של ילד קטן. העונה השנייה עוקבת אחרי אריק ורנר (מגולם על ידי מייקל איליי), נשוי טרי ויורש של חברת ההשקעות הפרטית של משפחתו, שאשתו נרצחת. ג'ולייט לואיס מגלמת בלשית בשם אנדריאה קורנל, שחוקרת את שני המקרים.
הסדרה חודשה לעונה שנייה ב-7 במאי 2015. עונה זו עלתה לשידור ב-25 בספטמבר 2016 והסתיימה ב-4 בדצמבר באותה שנה. במאי 2017 רשת ABC ביטלה את הסדרה לאחר 2 עונות.
ג'יין הבתולה

| --- | --- |

סמליל הסדרה
 מבוסס על:  "Juana la Virgen" (ונצואלה)
 סוגה:  דרמה קומית קומדיה רומנטית סאטירה קומדיה רומנטית
 יוצרים:  ג'ני סניידר אורמן
 כותבים:  ג'ני סניידר אורמן, Michael J. Cinquemani, Sarah Goldfinger, Joe Lawson, Dara Resnik, קורין ברינקרוף, דייוויד רוזנטל, מרדית' אבריל, Valentina L. Garza 
 שחקנים:  ג'ינה רודריגז יעל גרובגלס ג'סטין בלדוני חיימה קמיל אנדראה נבדו ברט דייר איבון קול
 פרסים:  פרסי מכון הסרטים האמריקאי, פרס בחירת הקהל 
 פסקול:  Al Anesa Farah – Music from the Original TV Series, בפסקה זו רשומה אחת נוספת שטרם תורגמה 
 ארץ מקור:  ארצות הברית ארצות הברית
 שפות:  אנגלית ספרדית
 מקום התרחשות:  מיאמי, קליפורניה, מנהטן ביץ', לוס אנג'לס, פלורידה 
 מספר עונות:  5 
 מספר פרקים:  100
 הפקה
 מפיק:  פול סקיארוטה מרדית' אבריל קורין ברינקרוף
 מפיקים בפועל:  ג'ני סניידר אורמן בן סילברמן גארי פירל בראד סילברלינג
 חברת הפקה:  Poppy Productions RCTV International Electus Entertainment Warner Bros. Television CBS Television Studios
 הפצה:  CBS מדיה ונצ'רס, נטפליקס 
 עורכים:  אריק לאה   ברוס גרין
 אתר צילומים:  לוס אנג'לס, קליפורניה, מנהטן ביץ', מיאמי, פלורידה 
 טכניקת צילום:  מצלמה יחידה 
 מוזיקה:  קווין קיינר, גוסטבו סנטאולאלה 
 אורך פרק:  כ-42 דקות
 שידור
 רשת שידור:  The CW
 רשת שידור בישראל:  שידור ראשון:   yes (עונות 1–5)   שידור נוסף:   HOT (עונות 1–4)   סלקום tv (עונות 1–4)   Netflix (עונות 1–5)
 פורמט (תמונה):  HDTV
 תקופת שידור מקורית:  13 באוקטובר 2014 – 31 ביולי 2019
 קישורים חיצוניים
 אתר רשמי
 דף התוכנית ב-IMDb
 
ג'יין הבתולה (באנגלית: Jane the Virgin) היא סדרת טלוויזיה אמריקאית מסוגת דרמה קומית ששודרה החל מ-13 באוקטובר 2014 ועד לסיומה ב-31 ביולי 2019 במשך 5 עונות ו-100 פרקים ברשת The CW. הסדרה מהווה עיבוד חופשי של הטלנובלה הוונצואלית "Juana la Virgen" שנוצרה ב-2002 על ידי פרלה פריאס.
בישראל כל עונות הסדרה שודרו תחילה ב-yes ולאחר מכן ב- HOT, סלקום tv ונטפליקס.
ב-18 במרץ 2019, עלתה בערוץ MBC 4 גרסה מצרית לסדרה, תחת השם "פארה הבתולה", בכיכובם של ראניה יוסף ואחמד מגדי. באותו החודש, עלתה לשידור גם הגרסה הישראלית לסדרה תחת השם "בת אל הבתולה".
עלילה

הסדרה מתרחשת במיאמי ומפרטת את האירועים הבלתי צפויים שמתרחשים בחייה של ג'יין גלוריאנה וינואבה, אישה לטינית צעירה, דתייה, מסורה, אחראית למשפחתה ועובדת רצינית, שנדרה לשמור על בתוליה. היא נכנסת להריון במפתיע לאחר שהיא עוברת בטעות הפריה מלאכותית.
עלילה > עונה 1

ג'יין גרה עם אמה סיומרה וסבתה, שוהה בלתי חוקית.
סיומרה ילדה את ג'יין בגיל 16 ולא גילתה את זהות אביה גם לא לאמה. 
ג'יין מבטיחה לסבתה כי תשמור על בתוליה עד לחתונתה. היא שומרת על הבטחתה אף על פי שבשנתיים האחרונות היא בזוגיות עם מייקל, שוטר במקצועו.
אירוסיה לבן זוגה האוהב, מייקל, מתנפצים כשהגינקולוגית שלה מתבלבלת בין שתי מטופלות ובטעות מפרה את ג'יין באופן מלאכותי.
התורם הביולוגי הוא רפאל סולנו, גבר נשוי הנמצא בהליכי גירושים מאשתו פטרה אשר שוכבת עם חברו הטוב מאחורי גבו ומעוניינת בעיקר בכספו.
רפאל שבעבר היה נער שעשועים,  הוא הבעלים החדשים של המלון בו ג'יין עובדת וגם הבחור שבו ג׳יין הייתה מאוהבת בנעוריה.
במהלך העונה הם מתאהבים והיא נפרדת ממייקל.
סיומרה, אמה של ג'יין, רואה באחת הטלנובלות את אביה של ג'יין, רוחליו. סיומרה כותבת לרוחליו כי למעשה היא לא הפילה את התינוק וכי יש לו בת. רוחליו שהתבגר ונעשה מצליח ומפורסם נכנס לחיי ביתו ומנסה להשתלב.
במהלך העונה יוצאים השניים לסיבוב ההופעות בשיט, משתכרים ומתחתנים.
נאדין היא שותפתו של מייקל לעבודה.  אחרי שמייקל נפרד מג'יין, הם שוכבים.
יחד הם חוקרים ומנסים לפצח את זהותה של הפושעת הבינלאומית, סין רוסטרו.
בעקבות רציחתו של אמיליו סולאנו, אביו של רפאל, מתברר כי אשתו, רוז, היא סין רוסטרו.
בהמשך העונה רפאל נפרד מג'יין אך לבסוף מתחרט.
פטרה גונבת מהמעבדה את הזרע הנוסף של רפאל שנשאר באחסון, מזריעה את עצמה ונכנסת להיריון.
בסוף העונה הראשונה ג'יין יולדת את הבן המשותף לה ורפאל, מתיאו גלוריאנו רוחליו סולנו ויינואבה.
לאחר כחצי שעה מגיעה אחות שמבקשת לקחת אותו לבדיקת שמיעה, אך למעשה היא חטפה את מתיאו והעבירה אותו לידי סין רוסטרו.